《和喻迪孺郎中春日书事二首》
宋代·郭印

人间春思漫纷争，祗把新诗唤晓莺。
妙处镌镵应鬼泣，醉中挥洒自风生。
谁知雅道当今绝，独与骚人并驾行。
尺纸飞来光照夜，小窗申诵到参横。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。